CELEX: 32019D0036
Language: lt
Date: 1574899200000
Title: Europos Centrinio Banko sprendimas (ES) 2019/2216 2019 m. lapkričio 28 d. kuriuo iš dalies keičiamas Sprendimas (ES) 2015/298 dėl tarpinio Europos Centrinio Banko pajamų paskirstymo (ECB/2019/36)

23.12.2019   
               
               
                  LT
               
               
                  Europos Sąjungos oficialusis leidinys
               
               
                  L 332/183
               
            
         EUROPOS CENTRINIO BANKO SPRENDIMAS (ES) 2019/2216
         2019 m. lapkričio 28 d.
         kuriuo iš dalies keičiamas Sprendimas (ES) 2015/298 dėl tarpinio Europos Centrinio Banko pajamų paskirstymo (ECB/2019/36)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 33 straipsnį,
         kadangi:
         
                     (1)
                  
                  
                     Europos Centrinio Banko sprendime (ES) 2016/2247 (ECB/2016/35) (1) numatoma, kad Europos Centrinio Banko balanse gali būti sudaromi atidėjiniai finansinei rizikai. Europos Centrinio Banko sprendimo (ES) 2015/298 (ECB/2014/57) (2) 3 straipsnyje reikia nuorodos į šiuos atidėjinius finansinei rizikai;
                  
               
                     (2)
                  
                  
                     todėl reikėtų atitinkamai iš dalies pakeisti Sprendimą (ES) 2015/298 (ECB/2014/57),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo (ES) 2015/298 (ECB/2014/57) 3 straipsnis pakeičiamas taip:
            
               „Nukrypstant nuo 2 straipsnio, prieš finansinių metų pabaigą Valdančioji taryba nusprendžia, ar visos tame straipsnyje nurodytos ECB pajamos arba jų dalis turėtų likti nepaskirstytos, tiek, kiek būtina užtikrinti, jog paskirstytų pajamų suma neviršys ECB grynojo tų metų pelno. Toks sprendimas priimamas, kai, remdamasi Vykdomosios valdybos parengtu pagrįstu įvertinimu, Valdančioji taryba tikisi, kad ECB patirs metinį nuostolį arba uždirbs metinį grynąjį pelną, kuris bus mažesnis negu numatoma pajamų, nurodytų 2 straipsnyje, suma. Prieš finansinių metų pabaigą Valdančioji taryba gali nuspręsti pervesti visas tame straipsnyje nurodytas ECB pajamas arba jų dalį atidėjiniams finansinei rizikai.“
            
         
         
            2 straipsnis
            Įsigaliojimas
            Šis sprendimas įsigalioja 2019 m. gruodžio 31 d.
         
         
            Priimta Frankfurte prie Maino 2019 m. lapkričio 28 d.
            
               
                  ECB Pirmininkė
               
               Christine LAGARDE
            
         
         
            (1)  2016 m. lapkričio 3 d. Europos Centrinio Banko sprendimas (ES) 2016/2247 dėl Europos Centrinio Banko metinės atskaitomybės (ECB/2016/35) (OL L 347, 2016 12 20, p. 1).
         
            (2)  2014 m. gruodžio 15 d. Europos Centrinio Banko sprendimas (ES) 2015/298 dėl tarpinio Europos Centrinio Banko pajamų paskirstymo (ECB/2014/57) (OL L 53, 2015 2 25, p. 24).